PATVIRTINTA

BĮ „Klaipėdos paplūdimiai“

direktoriaus pavaduotojo Alvydo Girdvainio,

laikinai einančio direktoriaus pareigas,

2023 m. gegužės 9 d. įsakymu BP-23/28

# **128,85 M. ILGIO DANĖS UPĖS KRANTINĖS, UNIKALUS NR. 4400-2560-8397, NUOMOS VIEŠO KONKURSO BŪDU SĄLYGOS**

**I. BENDROSIOS NUOSTATOS**

1. Nuomotojas – BĮ „Klaipėdos paplūdimiai“,įstaigos kodas 141892739, adresas Garažų g. 6, Klaipėda. Nuomininkas – konkursą laimėjęs konkurso dalyvis su kuriuo bus sudaryta Savivaldybės turto nuomos sutartis.
2. Nuomojamas turtas – BĮ „Klaipėdos paplūdimiai“ patikėjimo teise valdomas, Klaipėdos miesto savivaldybei nuosavybės teise priklausantis hidrotechninis statinys – Danės upės krantinė prie Danės skvero Klaipėdos mieste, kurios ilgis 128,85 m. (hidrotechninio statinio Nr. 4400-2560-8397, žymėjimas plane – 4k (1 priedas, 2 priedas).
3. Viešą nuomos konkursą organizuoja BĮ „Klaipėdos paplūdimiai“ įsakymu sudaryta nuolatinė turto nuomos komisija.
4. Konkurse gali dalyvauti visi suinteresuoti fiziniai ir juridiniai asmenys (toliau – konkurso dalyviai).
5. Dokumentai konkursui pateikiami lietuvių kalba.
6. Turto nuomos konkursas skelbiamas viešai BĮ „Klaipėdos paplūdimiai“ internetinėje svetainėje www.klaipedospapludimiai.lt ir bent vienoje visuomenės informavimo priemonėje.
7. Su nuomininku bus sudaroma Savivaldybės turto nuomos sutartis, kurios pavyzdinė forma patvirtinta Klaipėdos miesto savivaldybės tarybos 2020 m. balandžio 9 d. sprendimu Nr. T2-54 ,,Dėl Klaipėdos miesto savivaldybės materialiojo turto nuomos tvarkos aprašo patvirtinimo”.

**II. NUOMOS SĄLYGOS**

1. Turtas nuomojamas mažųjų motorinių laivų, katerių švartavimui, užimant nuo krantinės linijos 6 m. upės akvatorijos.
2. Nustatomos papildomos sąlygos turto nuomai:
   1. Nuomininkas turi įrengti pontoninę prieplauką su visais priklausiniais pagal projektą, kurį privalo suderinti su BĮ „Klaipėdos paplūdimiai“.
   2. Nuomininkas atsako už žmonių ir turto saugumą prie krantinės. Nuomininkas privalo vykdyti krantinės priežiūrą, kad ji būtų tinkama eksploatavimui, tvarkyti prieigas prie krantinės, užtikrinti komunalinių atliekų surinkimą, laikytis gamtosauginių reikalavimų. Papildomos infrastruktūros prie krantinės pagal nuomininko poreikį įrengimu (elektra, vanduo) rūpinasi ir darbus apmoka nuomininkas.
3. Pradinis turto nuompinigių dydis 465,15 EUR (be PVM) per mėnesį.
4. Nuomininkas moka nuompinigius kas mėnesį, prieš prasidedant kiekvienam mėnesiui, bet ne vėliau kaip iki einamo mėnesio 20 (dvidešimtos) dienos.
5. Nuomininkas, sutartyje nustatytu laiku nesumokėjęs nuompinigių ir (ar) kitų mokesčių, privalo mokėti nuomotojui 0,05 procento dydžio delspinigius nuo visos nesumokėtos sumos už kiekvieną pavėluotą dieną.
6. Nuomos terminas – 5 metai. Jeigu nuomininkas tinkamai vykdo sutartinius įsipareigojimus, sutartis atnaujinama naujam ne ilgesniam kaip 5 metų laikotarpiui. Preliminari turto nuomos sutarties sudarymo data ne anksčiau kaip 2023 m. gegužės 31 d.
7. Nuompinigiai, mokami sutartyje nustatytu laiku, pradedami skaičiuoti nuo turto perdavimo–priėmimo akto pasirašymo dienos.
8. Papildomą informaciją teikia direktoriaus pavaduotojas Aleksandras Siakki, tel. +37067620019 , el. p. [aleksandras.siakki@klpp.lt](mailto:aleksandras.siakki@klpp.lt) arba vyr. specialistė infrastruktūros plėtrai Jovita Šilkūnaitė, tel. +37046402728, +37065237906, el. p. jovita.silkunaite@klpp.lt.
9. Turtą galima apžiūrėti 2023 m. gegužės 15, 16 d. nuo 13 iki 15 val. iš anksto sutartu laiku. Asmuo, atsakingas už turto apžiūrą, direktoriaus pavaduotojas Aleksandras Siakki, tel. +37067620019 , el. p. aleksandras.siakki@klpp.lt.

**III. PASIŪLYMŲ DALYVAUTI KONKURSE PATEIKIMAS IR JŲ REGISTRAVIMAS**

1. Paraiškos dalyvauti konkurse registruojamos 2023 m. gegužės 23 d. nuo 9 iki 10 val. BĮ „Klaipėdos paplūdimiai“, Garažų g. 6, Klaipėda, pasitarimų salėje. Paraiškas registruoja vyr. specialistė personalo ir dokumentų valdymui Vaida Urnikienė, tel. +37046402728, +37065237906, el. p. [vaida.urnikiene@klpp.lt](mailto:vaida.urnikiene@klpp.lt).
2. Konkurso dalyvis privalo iki paraiškų dalyvauti nuomos konkurse registravimo pradžios sumokėti pradinį įnašą – 1395,45 EUR, lygų paskelbtam 3 mėnesių pradiniam nuompinigių dydžiui ( 465,15 EUR x 3 mėn.).
3. Rekvizitai: BĮ „Klaipėdos paplūdimiai“, kodas 141892739, atsiskaitomoji sąskaita LT957300010139769332, Swedbank AB.
4. Trijų mėnesių pradinis nuompinigių dydis lieka nuomotojui kaip sutarties sąlygų įvykdymo užtikrinimas ir grąžinamas pasibaigus nuomos terminui ar nutraukus ją prieš terminą, su sąlyga, kad nuomininkas tinkamai vykdė sutarties sąlygas.
5. Konkurso dalyviai 17 punkte nurodytu laiku pateikia užklijuotą voką, ant kurio turi būti užrašyta turto, kurio nuomos konkursas buvo skelbtas, pavadinimas, turto buvimo vieta ir nuoroda „Turto (krantinės Nr. 4400-2560-8397) nuomos konkursui“. Voke turi būti pateikta:
   1. paraiška, kurioje nurodomas konkurso dalyvio ar jo įgalioto atstovo vardas, pavardė, gyvenamosios vietos adresas (šie reikalavimai taikomi fiziniams asmenims), juridinio asmens pavadinimas ir kodas, buveinės adresas (šie reikalavimai taikomi juridiniams asmenims), telefono numeris (mobiliojo), elektroninio pašto adresas (jeigu turi), kredito įstaigos pavadinimas ir adresas, sąskaitos numeris ir kodas, kokia veikla numatoma vykdyti, siūlomas konkretus nuompinigių dydis, kokiu būdu – raštu ar elektroniniu paštu – informuoti dalyvį arba jo įgaliotą atstovą apie viešo nuomos konkurso laimėjimą;
   2. nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo;
   3. juridinio asmens registracijos pažymėjimo kopija ir juridinio asmens steigimo dokumentų ar kitų steigimo faktą patvirtinančių dokumentų kopijos, patvirtintos antspaudu (jeigu jis privalo turėti anspaudą) ir įgalioto atstovo parašu;
   4. kredito įstaigos išduotas ar iš elektroninės bankininkystės sistemos atspausdintas kvitas, kuriame pažymėta, kad konkurso dalyvis į nuomotojo skelbime nurodytą kredito įstaigos sąskaitą sumokėjo pradinį įnašą;
   5. dokumentai, kuriais patvirtinama, kad konkurso dalyvio veikla atitinka viešojo turto nuomos konkurso sąlygose nustatyto pobūdžio veiklą (juridinio asmens įstatai ar nuostatai).
6. Paraiška turi būti pasirašyta juridinio asmens vadovo ar jo įgalioto atstovo.

**IV. VOKŲ SU PASIŪLYMAIS ATPLĖŠIMAS, VERTINIMAS**

1. Konkurso komisijos posėdis vyks 2023 m. gegužės 25 d. 10 val. , Klaipėdoje, Garažų g. 6, BĮ „Klaipėdos paplūdimiai“, pasitarimų salėje.

**V. BAIGIAMOSIOS NUOSTATOS**

24. Ginčai, kilę dėl Klaipėdos miesto savivaldybės turto nuomos organizavimo ar jo rezultatų, nuomos sutarties vykdymo, sprendžiami įstatymų nustatyta tvarka.

\_\_\_\_\_\_\_\_\_\_\_\_\_\_